# **ELTE TTK HÖK KüldöttgyűlésFetter Dávid, Informatikus2014.12.06 – 2015.02.07**

## Műszaki információk:

A legutóbbi küldöttgyűlés óta nem történt változás az informatikai parkban. Ami történt az egy kis átrendezés volt a Déli Hallgatói Irodában, ahol a nyomtatók új helyre kerültek, immáron mind a két nyomtató hálózaton elérhető bármely gépről.

## Szoftverek, hardverek:

Reklamálás híján, úgy érzem a gépeken lévő szoftverek megfelelően működnek és nincs szükség más programok használatára.

Hardverek terén az Északi Hallgató Iroda irodavezető gépe rosszalkodott/rosszalkodik. Figyelemmel követtem a hibát, azonban a konkrét hibát nem tudtam megállapítani. Az irodavezetői felhasználó valóban lassú(e mellett persze, természetesen használható, csak… na), de a Rendszergazdai fiókkal nem tudtam rekonstruálni a lassúságát.

## Levelezés:

Márton Ákos, kommunikációs biztos, munkássága során kiküldésre került egy újabb üzenet az infólistára. Ezt a levelet pár nap csúszással (tekintve, hogy amikor szerettük volna, akkor több e-mail is ment a hallgatóknak) kiengedtük, és tájékoztattuk a hallgatókat.

Több megkeresést kaptam a Neptun működésével kapcsolatban, melyeket többé-kevésbé meg tudtam oldani a pácienssel, amit nem sikerült azt továbbítottam a megfelelő személynek.

A TTK HÖK facebook oldalán kaptunk egy kérdést, miszerint a hallgatóknak „alanyi jogon” jár az ingyenes Office365 licence. Sok utánajárás során sikerült kiderítettem, hogy ez nem teljesen igaz. Nem minden egyetem van benne ebben a hálózatban (azonban ezzel ellentétben, minden gimnázium benne van). Az IIG Operátorával egyeztetve megtudtam, hogy jelenleg nem elérhető az ELTE-n ez a lehetőség, de jobb esetben már február közepén elérhető lesz.

## Levelezési listák:

A saját levelezési listáimat rendre karban tartottam. Az Informatikai Csoport listára több levelet is küldtem. Egy személy írt, hogy nem kíván tovább a listán szerepelni, így levettem a listáról.

## Weboldalak:

Horváth Tamás, Gazdasági elnökhelyettessel együttműködve elkezdtem egy online leltárprogramot írni, ami valószínűleg pár napon/heten belül elkészül. Az oldal listázni fogja, mik hol vannak, illetve miből mennyi. Esetlegesen jelezni fogja, ha valamiből kevés van a készleten, és a következő közbeszerzéskor rendelni kellene. Az oldal dinamikus keresővel lesz ellátva. A láthatóság még vitatott, egyelőre úgy tűnik a listázási lehetőség publikus lesz, míg a kivétel/kölcsönzés csak adott személyeknek lesz elérhető.

Sajnos a vizsgáim elhúzódása miatt nem tudtam foglalkozni a ttkhok.elte.hu oldal új megjelenésén, ahogyan a nyuz.elte.hu oldalon sem. Ezt követően a csúszásaimat bepótolom, és igyekszem a lehető leghamarabb elkészülni a projektjeimmel.

Január elején teljes tisztségemet átvéve, a Hallgatói Alapítvány teljes jogú tagjává váltam, és ott is elkezdtem a munkálatokat. A felkeszito.elte.hu oldalon Irmi Alexandra oktatásszervezővel elvégeztük a megfelelő lépéseket, hogy az oldal naprakész legyen. Csutka Boglárka segítségével a ttk.nyiltnap.elte.hu oldalt tettük újra elérhetővé, illetve Végh Tamás elvégezte a finomításokat, újabb adatok feltöltését. Lukács Károly közreműködésével elkezdődött az alapitvany.elte.hu frissítése.

## Egyéb:

Az elmúlt időszakban két fontosabb rendezvényen is aktívan részt vettem, mind tisztségemből kifolyólag (lsd. nyiltlnap.ttk.elte.hu), mind segítő. Az Eduacatio kiállítás 2015.01.22-2015.01.24-ig tartott, ahol két napon kint voltam, és segítettem az érdeklődőknek a biológia szakról minél részletesebb képet adni.

A nyíltnapon a standon hasonló szerepem volt, mint educatión, majd később Bohár Balázs segítségével Múzeumi tárlat körbevezetést tartottunk, ahol egy tesztet is kitöltettünk a látogatókkal. Aki teljesítette a tesztet azokat elkísértük az anatómia tanszékre, ahol egy patkány boncolását nézhették meg. Ezután 3 csoportra bontva tanszéki körbevezetéseket tartottunk Ince Sára Biológia szakterületi koordinátor és Bohár Balázs segítségével. A standon való segítségért köszönetet mondanék Költő Enikő Titkár, Berkó Regina, Ignácz Attila, Ince Sára Biológia szakterületi koordinátor és Bohár Balázsnak (képviselő).

Mint korábban kifejtettem az Alapítvány tagja lettem, és ennek megfelelően a hetente tartandó alapítványi üléseken rendre megjelentem, és beszámoltam az előző heti munkáimról.

Ezen kívül a napi rutinfeladatokat elvégeztem: felhasználók informálása, a ttkhok.elte.hu weboldal rendszeres frissítése, számítógépek karbantartása, néha kábelhuzigálás és egyéb problémák megoldása. Ezúton szeretném megköszönni mindazon tisztségviselőnek és képviselőnek a munkáját, akik segítettek abban, hogy a ttkhok.elte.hu weboldal mindig az aktuális adatokat és a legfrissebb híreket tartalmazza.

*Ui.: Az alapszabály át nem tanulmányozása miatti késésemért elnézéseteket kérem. Azt hiszem most már nem csak én, de mindenki megtanulta, hogy Küldöttgyűlésre, legyen az bármilyen időpontra összehívva és nem rendkívüli, illik beszámolót írni! Ennek fényében a következő beszámolómat vasárnap este 6-ig feltöltöm.*

***Fetter Dávid***

***TTK HÖK Informatikus***

[***informatikus@ttkhok.elte.hu***](file:///C%3A%5CUsers%5CFetti%5CDesktop%5Cinformatikus%40ttkhok.elte.hu)